**ბრუტია კრისპინა** (164 - 191 წწ.) რომის იმპერატორი 178-191 წლებში, როგორც რომის იმპერატორის კომოდუსის მეუღლე. 

კრისპინა წარმოშობით არისტოკრატული ოჯახიდან იყო, მისი მამა გაიუს ბრუტციუს პრანსესს ორჯერ ჰქონდა რომის კონსული თანამდებობა დაკავებული. 

კრისპინას ძმა ლუციუს ბრუტციუს კვინციუს კრისპინიუსს ასევე რომის კონსული გახდა. კრისპინას მამის ოჯახი წარმოშობით ვოლკეიდან იყო და მჭიდრო კავშირში ჰქონდა რომის იმპერატორებთან ტრაიანესთან, ადრიანესთან, ანტონინუს პიუსთან და მარკუს ავრელიუსთან .

კრისპინა 178 წლის ზაფხულში ცოლად გაჰყვა თექვსმეტი წლის კომოდუსს. 

ქორწინებისთანავე კრისპინამ მიიღო *ავგუსტას* ტიტული  და ამით გახდა რომის იმპერიის იმპერატრიცა, რადგან მისი ქმარი იმ დროს სიმამრის თანაიმპერატორი იყო. წინა იმპერატრიცა და მისი დედამთილი, ფაუსტინა უმცროსი გარდაიცვალნენ მის ჩამოსვლამდე სამი წლით ადრე.

როგორც დიდგვაროვანთა ახალგაზრდა წევრების უმეტესობის ქორწინება, ეს ორგანიზებული იყო *პატრების* მიერ - კრისპინას შემთხვევაში, მამამისი და მისი ახალი სიმამრი, იმპერატორი მარკუს ავრელიუსი. კრისპინა აღწერილია, როგორც მოხდენილი ადამიანი მგრძნობიარე გულით. 

როგორც ავგუსტა, კრისპინას დიდი პატივი მიაგეს საჯარო გამოსახულებებით სიმამრის მეფობის ბოლო ორი წლისა და ქმრის მეფობის პირველ წლებში.  როგორც ჩანს, მას არ ჰქონდა რაიმე მნიშვნელოვანი პოლიტიკური გავლენა ქმარზე მისი მეფობის დროს. თუმცა, იგი არც სასამართლო პოლიტიკისგან იყო გათავისუფლებული, რადგან მისი რძალი ლუცილა, თავად ყოფილი იმპერატრიცა, გავრცელებული ინფორმაციით, იყო ამბიციური და შურით განწყობილი იმპერატრიცა კრისპინას მიმართ, მისი პოზიციისა და ძალაუფლების გამო. წყრაროების მონაცემებით, კრისპინა ორსულად იყო 182 წელს, რამაც ლუცილას მოტივაცია მისცა ძმის წინააღმდეგ შეთქმულების წაქეზებისთვის. 

კრისპინას ქორწინებიდან შვილი არ შეეძინა,  რამაც დინასტიური მემკვიდრეობის კრიზისი გამოიწვია. ფაქტობრივად, როგორც ლუციუს ანტისტიუს ბურუსი (რომელთანაც კომოდუსი იზიარებდა თავის პირველ საკონსულოს, როგორც ერთპიროვნულ მმართველს), ასევე გაიუს არიუს ანტონინუსს, რომლებიც, სავარაუდოდ, იმპერიულ ოჯახს უკავშირდებოდნენ, სავარაუდოდ სიკვდილით დასაჯეს. 

ათი წლის ქორწინების შემდეგ კრისპინა ქმარმა ტყუილად დაადანაშაულა ღალატში და 188 წელს გადაასახლა კუნძულ კაპრიზე, სადაც მოგვიანებით სიკვდილით დასაჯეს.  მისი განდევნის შემდეგ კომოდუსი აღარ დაქორწინებულა, მაგრამ გაიჩინა საყვარელი, ქალი სახელად მარსია, რომელზეც მოგვიანებით ამბობდნენ, რომ მონაწილეობა მიიღო იმპერატორის წინააღმდეგ მოწყობილ შეთქმულებაში. 


1. ↑   *Introduction to the Study of Latin Inscriptions*.
2. 1 2  Varner, Eric R. (2004) *Monumenta Graeca et Romana. damnatio memoriae and Roman imperial portraiture*.  Brill,   გვ. 152. ISBN 9789004135772.
3. ↑  Morgan, Sydney (2010). *Woman and Her Master, Volume 2*.  Cambridge University Press,   გვ. 244. ISBN 978-1-108-01934-7.
4. ↑  Potter, David S. (2004) *The Roman Empire at bay: AD 180-395*.  Routledge. ISBN 978-0-415-10057-1.
5. ↑  Grant, Michael (2016) *The Antonines: The Roman Empire in Transition*.  Routledge. ISBN 978-1-317-97211-2.
6. ↑  Ward, Allen M.; Heichelheim, Fritz M.; Yeo, Cedric A. (2003) *A History of the Roman people*, 4th,  Prentice Hall,   გვ. 379. ISBN 978-0-13-038480-5.
7. ↑   (2012) *A Companion to Marcus Aurelius*.  Wiley-Blackwell,   გვ. 237. ISBN 978-1-4051-9285-9.
8. ↑  Kean, Roger Michael; Frey, Oliver (2005) *The Complete Chronicle of the Emperors of Rome*.  Thalamus,   გვ. 100.
9. ↑  Freisenbruch, Annelise (2011) *The First Ladies of Rome: The Women Behind the Caesars*.  Random House,   გვ. 6. ISBN 978-1-4464-9906-1.